b'\n_START_ARTICLE_\nBogdan Zgonc\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na ljubljanski FGG (1964) in prav tam tudi doktoriral (1984). Leta 1964 se je zaposlil na \xc5\xbeeleznici v Sekciji za vzdr\xc5\xbeevanje proge v Postojni. V letih 1974\xe2\x88\x921980 je bil direktor Prometnega in\xc5\xa1tituta pri \xc5\xbdelezni\xc5\xa1kem gospodarstvu Ljubljana, nato \xc4\x8dlan poslovodnega odbora za podro\xc4\x8dje razvoja. Leta 1982 je bil imenovan za predsednika poslovodnega odbora \xc5\xbdelezni\xc5\xa1kega gospodarstva Ljubljana, 1984 za \xc4\x8dlana poslovodnega odbora za podro\xc4\x8dje informacijskega sistema, 1993 je postal namestnik direktorja za infrastrukturo, razvoj in mednarodne odnose Slovenskih \xc5\xbeeleznic. Od 1981 je tudi predavatelj na ljubljanski FGG, od 1992 kot redni profesor. Objavil je ve\xc4\x8d strokovnih \xc4\x8dlankov v doma\xc4\x8dih in tujih revijah ter ve\xc4\x8d samostojnih del: Tehni\xc4\x8dno ekonomski kriteriji za izbiro minimalnega polmera horizontalne krivine \xc5\xbeelezni\xc5\xa1kih prog (disertacija)_NEWLINE_(COBISS), \xc5\xbdeleznice I. Projektiranje, gradnja in vzdr\xc5\xbeevanje prog (COBISS), \xc5\xbdelezni\xc5\xa1ki promet (COBISS)'